stanford-oval/wikipedia huggingface dataset:
חנה
תפילת ההודיה של חנה

עלי בירך את חנה ואמר שהאל יענה לתפילותיה, ואכן לאחר ששבה לביתה הרתה וילדה בן וקראה שמו שמואל, ”כִּי מֵה' שְׁאִלְתִּיו” (שמואל א', א', כ'). לאחר ששמואל גדל הביאה אותו למשכן, בהתאם לנדר בו התחייבה להקדיש את בנה לה'. בפגישתה עם עלי, אמרה לו:
"אני האשה הנצבת עמכה בזה" - אמר רבי יהושע בן לוי מכאן שאסור ליישב בתוך ארבע אמות של תפלה.
עם העלאתו של שמואל התפללה חנה תפילה בה ביטאה את הודאתה לה' על כך שזכתה לבן, ויצאה ממעמד ה"עקרה": "שְׂבֵעִים בַּלֶּחֶם נִשְׂכָּרוּ וּרְעֵבִים חָדֵלּוּ, עַד עֲקָרָה יָלְדָה שִׁבְעָה וְרַבַּת בָּנִים אֻמְלָלָה". תפילה זו כלולה בתפילת שחרית של חלק מהעדות ("תפילת חנה"). תפילת ההודיה של חנה לאחר לידתו של שמואל נחשבת לאחת התפילות המיוחדות ביהדות.
שמואל גדל תחת חסותו של עלי הכהן, אך הקשר בין שמואל לאמו לא נפסק: "ומעיל קטן תעשה לו אמו והעלתה לו מימים ימימה, בעלותה את אישה לזבח את זבח הימים" (שמואל א', ב', י"ט).
לאחר שמברך עלי את חנה, נולדים לה ילדים נוספים: "כי פקד ה' את חנה ותהר ותלד שלשה בנים ושתי בנות ויגדל הנער שמואל עם ה'". מהפסוק לא ברור אם מניין הבנים כולל את שמואל או לא. פרשנים ביארו את הסתירה לכאורה בין תפילת חנה, שבה מדובר על שבעה ילדים, לבין פסוק זה, שממנו משתמע כי היו לה חמישה או שישה ילדים, בטענה כי בתפילה חנה אינה מתייחסת לילדיה שלה. חוקרי מקרא מודרניים טוענים כי התפילה היא מזמור ששובץ מאוחר יותר בפרק.
לקריאה נוספת

אוריאל סימון, קריאה ספרותית במקרא: סיפורי הנביאים. ירושלים: מוסד ביאליק, 2001. עמ' 1–56.
בר-אפרת, שמעון, מקרא לישראל- שמואל א'. תל אביב: עם עובד, 1996.
יעל לוין, "'ותתפלל חנה: על פרשת חנה ותפילתה בליטורגייה", מסכת ד (תשס"ו), עמ' 81–111.
גלפז-פלר, פנינה, ויולד –יחסי הורים בסיפור ובחוק המקראי . ירושלים: כרמל, 2006.עמ' 245–251.
ליאורה רביד, התנ"ך היה באמת. תל אביב: ידיעות ספרים, 2009. עמ' 162–167.
הערות שוליים

↑  חגית ברטוב, לפעמים עדיף לשתוק במקום לנחם, תנ"ך ביחד 929: BRILL, 13.11.2015, עמ' אין, מסת"ב 978-90-04-21933-5
↑  לדעת רבי חיים ויטאל (ראו רמזי הדרושים לרבי חיים ויטאל, שנכתב על ידי תלמידו, פרשת וישב. כת"י מוסקובה) חנה הייתה אז בת 130 שנה.
↑  עולם התנ"ך, שמואל א' פרק ב': תפילת חנה, באתר כותר
| ספר שמואל |
| --- | --- | --- |
| תקופת עלי הכהן | הולדת שמואל • תפילת חנה • נבואת בית עלי • מלחמת אבן העזר הראשונה • החזרת ארון הברית לישראל והעלאתו לירושלים |  |
| תקופת שמואל הנביא | ארון הברית בשדה פלשתים • קרב מצפה • בקשת המלך • משפט המלך • תוכחת שמואל לעם |  |
| תקופת שאול המלך לפני משיחת דוד | משיחת שאול למלך • מלחמת שאול ונחש העמוני • מלחמת מכמש • יהונתן ויערת הדבש • מלחמת שאול בעמלק |  |
| תקופת שאול המלך לאחר משיחת דוד | משיחת דוד למלך • דוד וגוליית • ניסיונות שאול להמית את דוד • מבחן ראש החודש • בריחת דוד אל אכיש • הטבח בנוב עיר הכהנים • מרדף שאול אחר דוד במדבר יהודה • מפגש דוד ושאול במדבר עין גדי • סיפור נבל הכרמלי • מפגש דוד ושאול בגבעת החכילה • בעלת האוב מעין דור • מלחמת דוד בעמלק • המלחמה בגלבוע |  |
| תקופת דוד המלך בחברון | פילוג ממלכת שאול: בשורת הנער העמלקי • קינת דוד • מלחמת אבנר ויואב • רצח אבנר •  קינת דוד על אבנר • רצח איש בושת |  |
| תקופת דוד המלך בירושלים | כיבוש ירושלים בידי דוד • הקרב בעמק רפאים • העלאת ארון הברית • נבואת נתן • מפיבושת • מלחמת דוד בעמון וארם • מעשה דוד ובת שבע • משל כבשת הרש • מעשה אמנון ותמר • רצח אמנון • האישה החכמה מתקוע • מרד אבשלום • מרד שבע בן בכרי • האישה החכמה מאבל בית מעכה • סיפור רצפה בת איה • שירת דוד • דברי דוד האחרונים • המגפה בימי דוד |  |
| דמויות בולטות | עלי הכהן • אלקנה • חנה • שמואל הנביא • שאול המלך • יהונתן בן שאול • מיכל • דוד המלך • אחימלך בן אחיטוב • אבנר בן נר • נבל הכרמלי • אביגיל • יואב בן צרויה • אבישי בן צרויה • איש בושת • אבשלום • אמנון • תמר • מפיבושת |  |
| תקופת השופטים |
| --- | --- | --- |
| שופטי ישראל | עתניאל בן קנז • אהוד בן גרא • שמגר בן ענת • דבורה הנביאה • גדעון בן יואש •  תולע בן פואה • יאיר הגלעדי • יפתח הגלעדי • אבצן מבית לחם • אילון הזבולוני • עבדון בן הלל • שמשון  • עלי הכהן • שמואל הנביא • יואל ואביה בני שמואל |  |
| דמויות בולטות נוספות | בני קיני • ברק בן אבינעם • יעל אשת חבר הקיני • אבימלך בן גדעון • יותם בן גדעון • פינחס בן אלעזר הכהן • אלקנה • חנה • פנינה • חפני ופינחס • אשת פינחס • מנוח • אשת מנוח • בת יפתח • משפחת אביעזר • יהונתן בן גרשום |  |
| דמויות במגילת רות | אלימלך • בעז • נעמי • רות • ערפה • מחלון וכליון |  |
| דמויות נוכריות בולטות | עגלון מלך מואב • יבין מלך חצור • סיסרא • דלילה • אם סיסרא • כושן רשעתים • זבח וצלמונע |  |
| אירועים | מלחמת סיסרא • שירת דבורה • פסל מיכה • פילגש בגבעה • מגילת רות |  |
| מקומות | גלגל • משכן שילה • נחלות שבטי ישראל • המצפה • מעברות הירדן • חרושת הגויים •  קריית יערים • אלון מעוננים • אלון מוצב • תומר דבורה • בית אל • מרוז |  |
| עמים | שבעת העממים • כנען • פריזי • יבוסי • אמורי • חיווים • חתים • גרגשי • ארמים • מואב • עמון • עמלק • פלשתים • מדין • בני קדם • הקיני |  |
| --- | --- |
בקרת זהויות :  NLI: 987007306528705171  GND: 119067803  VIAF: 25404650   WorldCat (עם VIAF): 25404650 
חנה מרת הנפש בוכה ומתפללת.
חנה על כריכת סידור תפילה משלהי המאה ה-19
קבר חנה
חיות הפלא

ערך זה עוסק בסדרת סרטים של אולפני האחים וורנר. אם התכוונתם למשמעות אחרת, ראו .
| --- | --- |

לוגו סדרת הסרטים
 מבוסס על:  הספר חיות הפלא והיכן למצוא אותן מאת ג'יי קיי רולינג
 בימוי:  דייוויד ייטס
 הופק בידי:  דייוויד היימן ג'יי קיי רולינג סטיב קלובס
 תסריט:  ג'יי קיי רולינג
 שחקנים ראשיים:  אדי רדמיין קתרין ווטרסטון אליסון סודול דן פוגלר קולין פארל עזרא מילר סמנתה מורטון כרמן אג'וגו
 צילום:  פיליפ רוסלו
 מדינה:  בריטניה ארצות הברית
 חברה מפיצה:  האחים וורנר
 הקרנת בכורה:  18 בנובמבר 2016
 שפת הסרט:  אנגלית
 סוגה:  פנטזיה אפית
 סרטים בסדרה:  חיות הפלא והיכן למצוא אותן חיות הפלא: הפשעים של גרינדלוולד חיות הפלא: סודותיו של דמבלדור
 אתר רשמי
חיות הפלא (באנגלית: Fantastic Beasts) היא סדרת סרטי קולנוע בריטית-אמריקאית המבוססת על הספר "חיות הפלא והיכן למצוא אותן" מאת ג'יי קיי רולינג (תחת שם העט ניוט סלמנדרה), ומהווים סרטי פריקוול לסדרת סרטי "הארי פוטר" וחלק מזיכיון עולם הכישוף. הסדרה מתוכננת להיות בת חמישה סרטים, שלושה מתוכם כבר עלו לאקרנים.
הזיכיון על הסרטים נמצא בחזקתה של חברת האחים וורנר, והמפיק הראשי הוא דייוויד היימן. ארבעת השחקנים הראשיים בסדרה הם אדי רדמיין, קתרין ווטרסטון, דן פוגלר ואליסון סודול, המגלמים (בהתאמה) את דמויותיהם של ניוט סלמנדרה, טינה גולדשטיין, ג'ייקוב קובלסקי וקוויני גולדשטיין.
סיכום סדרת סרטים

| מס' | שם במקור | שם בעברית | תאריך יציאה | אורך | בימוי | תסריט |
| --- | --- | --- | --- | --- | --- | --- |
| 1 | Fantastic Beasts and Where to Find Them | חיות הפלא והיכן למצוא אותן | 18 בנובמבר 2016 | 133 דקות | דייוויד ייטס | ג'יי קיי רולינג |
| 2 | Fantastic Beasts: The Crimes of Grindelwald | חיות הפלא: הפשעים של גרינדלוולד | 16 בנובמבר 2018 | 133 דקות | דייוויד ייטס | ג'יי קיי רולינג |
| 3 | Fantastic Beasts: The Secrets of Dumbledore | חיות הפלא: הסודות של דמבלדור | 15 באפריל 2022 | 142 דקות | דייוויד ייטס | ג'יי קיי רולינג וסטיב קלובס |
צוות השחקנים

אדי רדמיין – ניוט סלמנדרה
ג'וד לאו – אלבוס דמבלדור
ג'וני דפ – גלרט גרינדלוולד
מאדס מיקלסן – גלרט גרינדלוולד (מהסרט השלישי)
קת'רין ווטרסטון – פורפטינה "טינה" גולדשטיין
אליסון סודול – קוויני גולדשטיין
דן פוגלר – ג'ייקוב קובלסקי
זואי קרביץ – לטה לסטריינג'
עזרא מילר – קרידנס ברבון
קאלום טרנר – תזאוס סלמנדרה
ג'סיקה וויליאמס – יוללי (ללי) היקס, פרופסור ללחשים באילומורני
וולבור דארי אולאפסון – סקנדר, מנהל הקרקס הקסום
קווין גאת'רי – אדון אברנאטי, ראש הלשכה הפדרלית לרישוי שרביטים
אינגוואר אגרט סיגורדסון – גרימסון
ויליאם נדילאם – יוסוף קמא
קלאודיה קים – נגיני
ברונטיס יודורובסקי – ניקולס פלאמל
פיונה גלסקוט – מינרווה מקגונגל
פופי קורבי־טוץ' – וינדה רוזייר
הפקה

תחילה, הוחלט שסדרת הסרטים המתבססת על תסריט פרי עטה של ג'יי קיי רולינג תכלול שלושה סרטים, כאשר הסרט הראשון יתמקד בדמותו של ניוט סלמנדרה, מחבר הספר "חיות הפלא והיכן למצוא אותן" ויתרחש 70 שנה לפני תקופת העלילה של ספרי "הארי פוטר". במרץ 2014 אושר כי העיבוד הקולנועי ל"חיות הפלא והיכן למצוא אותן" יורכב מסדרת סרטי טרילוגיה, כאשר הסרט הראשון בסדרה ייצא ב-18 בנובמבר 2016, השני ב-16 בנובמבר 2018, והשלישי ב-20 בנובמבר 2020. באוקטובר 2016 הוכרז כי הסדרה תורחב לחמישה סרטים. הסדרה תתמקד במאבק בין אלבוס דמבלדור לגרינדלוולד ותתפרס עד לשנת 1945, בה התקיים הקרב ההיסטורי ביניהם שהביא לתבוסת גרינדלוולד והעברת שרביט הבכור לדמבלדור, אירוע המוזכר רבות בסדרה המקורית. בנוסף אושר כי אדי רדמיין ישוב לגילום דמותו של ניוט סלמנדרה בכל הסרטים, עם רולינג, דייוויד היימן, סטיב קלוב, וליונל וויגרם כמפיקים. ביולי 2016, אישר הבמאי דייוויד ייטס כי רולינג עובדת על התסריט עבור הסרט השלישי. בנובמבר 2016, חשף ייטס שהוא יביים את כל חמשת הסרטים. באוקטובר 2018, רמז ג'וני דפ שהוא עשוי לחזור לגלם את דמותו של גלרט גרינדלוולד בסרט השלישי, חיות הפלא: וסודותיו של דמבלדור, מה שלא התרחש בסופו של דבר.
הערות שוליים

↑  וזה אכן קרה; בשלב מאוחר יותר בחייה, כנראה לאחר עלילת הסרטים, היא הפכה לנחש לצמיתות, ובצורה זו אומצה על ידי וולדמורט שהשתמש בה כחיית מחמד ומאוחר יותר כהורקראקס.
↑  "'Fantastic Beasts and Where to Find Them' to Be Five-Film Franchise"
↑  "'Jude Law cast as Albus Dumbledore in next Fantastic Beasts film'"
1 2 3 4  "Jude Law to Play Young Dumbledore in 'Fantastic Beasts' Sequel"
↑  "Johnny Depp To Co-Star In J.K. Rowling's 'Fantastic Beasts' Sequel At Warner Bros"
↑  "'Harry Potter' Spinoff 'Fantastic Beasts' Adds Zoe Kravitz (Exclusive)"
↑  "Joby Harold to Do Page-One Rewrite of 'The Flash' Script (EXCLUSIVE)"
↑  "'Fantastic Beasts 2’: Callum Turner to Play Eddie Redmayne’s Brother (EXCLUSIVE)"
1 2 3 4  "'Fantastic Beasts' Sequel Reveals Plot Details, Adds Cast As Shooting Starts"
↑  "Fantastic Beasts actress Claudia Kim breaks silence on playing Nagini". Entertainment Weekly. 25 September 2018.
↑  השילוש הקדוש: הספין אוף ל"הארי פוטר" הופך לטרילוגיה, באתר ‏מאקו‏, 30 במרץ 2014
↑  בקרוב: סדרת סרטי ספין אוף לסרטי "הארי פוטר", באתר וואלה, 12 בספטמבר 2013
1 2  Fantastic Beasts and Where to Find Them Is Now a Five-Part Movie Series
↑  Khatchatourian, Maane; McNary, Dave (October 13, 2016). "'Fantastic Beasts and Where to Find Them' to Be Five-Film Franchise". Variety. Retrieved November 2, 2016.
↑  Lee, Ashley (November 11, 2016). "David Yates Says He's Directing All Five 'Fantastic Beasts' Films". The Hollywood Reporter. Retrieved November 12, 2016.
↑  Barlow, Helen (October 9, 2018). "Johnny Depp on 'The Crimes of Grindelwald' and His Most Iconic Roles". Collider. Retrieved October 12, 2018.
איתן אבניאון

| --- | --- |
אין תמונה חופשית
 לידה:  6 בספטמבר 1930 (בן 94)
 ענף מדעי:  מילונאי
 מקום מגורים:  ישראל
 בן או בת זוג:  יהודית אוריין 
 הערות:  מומחה בכספים וביטוח
 תרומות עיקריות
 מנכ"ל חברות ביטוח; הוציא לאור מספר מילונים
 
איתן אַבנֵיאוֹן (נולד ב-6 בספטמבר 1930) הוא מילונאי ומו"ל. כיהן כמנהל ישראלי בתחומי הכספים והביטוח במשרד האוצר ובחברות במגזר ההסתדרותי.
חייו ופועלו

איתן אבניאון נולד בשם אברהם ברגשטיין בשדליץ שבפולין, בנם של ברכה לבית הלפרין ושאול זאב ברגשטיין, ששימש ראש ישיבה ורב בעיר. בשנת 1932 עלתה המשפחה לירושלים, ובה עברו עליו ילדותו ונעוריו. ב-1948, בעת מלחמת העצמאות, התגייס ל"הגנה" בעירו ושירת בפלוגת יהונתן וגדוד מוריה של חטיבה 6. לאחר מכן למד באוניברסיטה העברית בירושלים וסיים בתואר בוגר בכלכלה וסוציולוגיה (1951–1953) ותואר מוסמך במנהל עסקים (1960–1961).
אבניאון עבד במשרד האוצר בשנים 1951–1967. תחילה כיהן כמפקח בפשמ"ג ירושלים וכעוזר ראשי לניכויים בנציבות מס הכנסה, ומשנת 1959 כיהן כסגן הממונה על החיסכון ומזכיר המועצה לחיסכון. מאמצע שנות ה-60 היה במקביל גם סגנו של הממונה על הביטוח, תפקיד בו תמך בהידוק הפיקוח על חברות הביטוח, דבר שהביא לעימות עימן.
באוגוסט 1967 נתמנה למנכ"ל "גמול" (החברה להשקעות של קרנות הפנסיה וקופות הגמל), תפקיד בו החזיק עד 1973. בשנת 1970 מונה במקביל למנכ"ל משותף של בנק הפועלים, ובמסגרת תפקידו היה חבר במועצות מנהלים רבות, בהן בבורסה לניירות ערך, החברה לישראל, חברת דלק וועדת ההשקעות של חברת העובדים". כמו כן כיהן כיו"ר "הלוואה וחיסכון" יפו–תל אביב. בתפקידו זה פעל למיזוג האגודה עם בנק הפועלים והעביר את שלושים ואחד סניפיה לבנק הפועלים וכן שישה סניפים נוספים של אגודת הלוואה וחיסכון חיפה לבנק. פעולות אלה שינו את מערך הסניפים של בנק הפועלים והביאו, בין השאר, את בנק הפועלים מהמקום השלישי במערכת הבנקאות למקום השני, ולאחר מכן אף למקום הראשון.
בשנת 1973 מונה למנכ"ל חברת הביטוח הסנה". תחת ניהולו הונפקה החברה בבורסה ובכספים שהושגו היא הקימה ורכשה חברות בנות בישראל ומחוצה לה שהתמחו בענפי ביטוח שונים. קבוצת הסנה הפכה לקבוצת הביטוח הגדולה בישראל (עם נתח שוק של למעלה מ-30%). ההתרחבות הביאה לצורך בהתחדשות ובארגון מחדש של הקבוצה אך תוכנית העבודה הביאה להתנגשות עם ועד העובדים וחלק מהעובדים הבכירים. אלה, בתמיכת מזכיר ההסתדרות ירוחם משל, מנעו את ביצוע התוכנית[דרוש מקור], דבר שהביא, בסופו של דבר, לפרישתו מהחברה. עשר שנים לאחר פרישתו קרסה הסנה. על פי הערכות, הקריסה נבעה, בין היתר, מהתרחבות בעסקות ביטוח משנה בחו"ל בתקופתו של אבניאון.
בהמשך מונה ליו"ר הדירקטוריון של חברת הביטוח ירדניה, וכיהן בתפקיד עד להתמוטטות החברה.
בשנים 1978–1982 כיהן כיו"ר איגוד חברות הביטוח. בתפקידו זה דרש ממשרד האוצר למנוע מישראלים לפעול בחברות ביטוח זרות.
אבניאון היה פעיל במחוז דן של מפלגת העבודה ובשנת 1978 הוצב במקום השני ברשימת המערך למועצת עיריית תל אביב-יפו, כבחירה אישית של המועמד לראשות העיר, אשר בן נתן. אבניאון היה פעיל באופוזיציה במועצת העיר וביקר בחריפות את התקציבים שהציג ראש העיר, שלמה להט. בתחילת 1981, לאחר התפטרות בן נתן מהמועצה, התפטר גם אבניאון מהמועצה.
כתיבת מילונים ולקסיקונים

בשנת 1984 החל אבניאון לתרגם את ניסיונו הרב בכלכלה ומינהל לשורה רחבה של לקסיקונים מקצועיים ופתח בקריירה פורה של כתיבת מילונים ועריכתם. הוא פרסם בהוצאת עם עובד את הספר "לקסיקון ביטוח", וכן מילון פיננסי שראה אור בהוצאת מקמילן בארצות הברית. בעקבות הצלחת הספרים הקים אבניאון את הוצאת הספרים "איתאב" (1987) ופרסם באמצעותה מספר ניכר של מילונים כלכליים נוספים. במקביל החל ללמוד, להתמחות ולעסוק במילונאות כללית, והוציא יותר מכל מילונאי אחר מילונים רבים הקשורים ללשון העברית. את ניסיונו כאיש ביטוח וכמילונאי משלב אבניאון בתפקידו כיו"ר הוועדה למונחי ביטוח שליד האקדמיה ללשון העברית.
משפחתו

אבניאון היה נשוי לדליה אבניאון, משוררת וציירת (נכדתו של שלמה ישראל שיריזלי (שי"ש), מדפיס, מו"ל ועסקן ציבורי בירושלים). השניים הורים לבן (יואב אבניאון, מורה דרך) ושלוש בנות (אפרת, מיכל ורונית).
כיום הוא נשוי ליהודית אוריין, עיתונאית, מבקרת ספרות וקולנוע (בתו של מאיר אוריין, סופר, חוקר ספרות תורנית וחסידות ופעיל ציבור בחיפה).
אחותו שושנה בהט לבית ברגשטיין הייתה מזכירה מדעית של האקדמיה ללשון העברית, עסקה בהוראת לשון ובתקן הלשון בהיבטים רבים. אחיו חיים ברגשטיין עמד בראש הפעילות הבינלאומית של בנק הפועלים. אח נוסף, יעקב אבניאון, היה מנהל הנכסים של בנק הפועלים ועוזר למנכ"ל הבנק וממונה על האחזקה בבנק.
ספריו > ספרים לשוניים

מילון ספיר אנציקלופדי – מילון הכולל יותר ממאתיים ועשרים אלף ערכים מלווים בציטוט מקורות ודוגמאות שימוש. מהדורה חדשה הופיעה בשנת 2002.
מילון ספיר החדש – מהדורה מ-2007 של מילון ספיר המרוכז
מילון ספיר כיס – מילון המותאם לעולים חדשים ולתלמידים בראשית דרכם.
מילון ספיר למילים ומונחים לועזיים – 2006 וכולל את המילים השאולות והמונחים שנטמעו בשיח העברי, בצירוף הסבר מילולי ואטימולוגי.
מילון אנציקלופדי של המקרא – מילון המביא פירושים מדעיים ומסורתיים לתנ"ך.
מילה במילה – תזאורוס של השפה העברית. אוסף עברי של מילים נרדפות, ניגודים ושדות סמנטיים.
לשון ראשון – ניבים, צירופי לשון ומכתמים על יסוד המקורות. בצד כל ניב מופיע הפירוש המקורי שלו ושימושי אפשרי שלו.
קורא בשם – מילון המציג במלל או באיור איך מכונים תופעות מופשטות ופרטים טכניים שונים ששמם אינו ידוע לקורא.
חרוזים לכל עט – ספר המחלק את כל המילים לחטיבות ולקבוצות, ומציג גישה קלה למניפת חרוזים.
תשבצת – מילון נושאים לפתרון תשבצים וחידונים.
ספריו > ספרים כלכליים-פיננסיים

לקסיקון ביטוח (עם עובד, 1984) - כולל את מכלול הנושאים הנוגעים בענף הביטוח.
Dictionary of Finance (ניו יורק: Macmillan,‏ 1987) - מילון מקיף למונחים בתחום הכלכלה, הכספים, מסחר, ביטוח, שיווק וכיוצא בזה
לקסיקון לכלכלה (הופיע לראשונה בשנת 1990) - כולל כארבעת אלפים ערכים לכלכלה המקומית והעולמית
שיווק ופרסום מאלף עד תו (1989; עודכן במסגרת "מעות") – לקסיקון הכולל כשלושת אלפים ערכים בנושאי לשיווק ופרסום
חשבונאות מיסים וביקורת (שני כרכים; 1990) – נכתב בשיתוף עם יחזקאל פלומין ויהלי שפי, כולל כחמשת אלפים ערכים בתחומי החשבונאות והמסים
פיננסים ובנקאות מאלף עד תו (1992) - לקסיקון ששימש כמצע לדיוני הוועדה למונחי הבנקאות ושוק ההון של האקדמיה ללשון העברית, שפעלה בשנים 1993–2006.
מילון למונחי כלכלה מינהל ועסקים - מילון דו-לשוני שכינס את כל המונחים המקצועיים בעולם העסקים.
בנקאות ושוק ההון - 8,000 ערכים בנושאי הבנקאות ושוק ההון
מילון למונחי בורסה וניירות ערך (1993, בשיתוף עם "גלובס")
מילון למונחי בנקאות ומימון (1994, בשיתוף עם "גלובס")
מילון למונחי ניהול ומינהל
מילון למונחי משאבי אנוש
מילון למונחי הייצור והתפעול
מעות – אגרון הכלכלה המינהל והעסקים - כולל את כל המילונים והלקסיקונים שערך אבניאון
ספריו > ספרים בנושאים אחרים

לקסיקון למיתולוגיה – מדריך מרוכז למיתולוגיה העולמית, ובו יותר מארבעת אלפים ערכים מסודרים לפי אזורים גאוגרפיים ובסדר אלפביתי.
לא על הלחם לבדו – מילון לגסטרונומיה
הערות שוליים

↑  מקבלי תארים באוניברסיטה העברית - מחזור ל"ד, חרות, 18 ביוני 1964
↑  שיעורים לחיסכון - בבתי הספר, מעריב, 29 בספטמבר 1960
↑  אריאל ויינשטיין, משבר אימון מחבל בחיסכון, מעריב, 16 במרץ 1965
↑  אריאל ויינשטיין, האוצר מצפה לצבירת 500 מיליון ל"י בביטוח החדש, מעריב, 9 בפברואר 1965
↑  אריאל ויינשטיין, יותר פיקוח על הביטוח, מעריב, 12 באוקטובר 1965
↑  אריאל ויינשטיין, ענף הביטוח זקוק לטיהור האווירה, מעריב, 30 בנובמבר 1965
↑  א. אבניאון יתמנה מנהל "גמול", דבר, 10 ביולי 1967; מינויים חדשים במשרד האוצר, מעריב, 21 בספטמבר 1967; יאיר קוטלר, לא לפירסום!, תל אביב: שור, 1984, עמ' 41.
↑  דוד ליפקין, "גמול" הרחיבה שירותיה לקופות, דבר, 15 במרץ 1973.
↑  סמי פרץ, המפקח של פרשת הסנה, פרשת לה-נסיונל וקרטל הביטוח, באתר הארץ, 8 ביוני 2001
↑  קטיה שורצמן, הסנה, באתר היסטוריה של הביטוח
↑  "המפקח על הביטוח גרם להתמוטטות ירדניה", מעריב, 14 בספטמבר 1986
↑  פנייה לאוצר להפסיק את התופעה, דבר, 15 בפברואר 1978
↑  ייבחר מזכיר למחוז דן צפון של מפלגת העבודה, דבר, 10 בינואר 1978
↑  דנקה הרניש, בין רשימת הליכוד והמערך בבחירות למועצת עיריית ת"א, דבר, 18 באוקטובר 1978
↑  ביקורת בכל הסיעות על הבזבוז בעת"א, דבר, 26 באוקטובר 1979
העירייה הגישה תקציב שרלטני, דבר, 4 ביוני 1980
↑  איתן אבניאון התפטר ממועצת עיריית תל אביב, דבר, 11 בינואר 1981
↑  הוועדה למונחי ביטוח, באתר האקדמיה ללשון העברית, ‏11 במרץ 2015
↑  דליה ואיתן אבניאון, דבר, 14 בדצמבר 1967
↑  יובל אליצור, הבנקאים: סיפורה של הרפתקה, ירושלים: דומינו, 1984, עמ' 52.
↑  קוטלר, לא לפירסום (1984), עמ' 94.
↑  אריה אבנרי, רצח אופי: חייו מותו של יעקב לוינסון, תל אביב: זמורה-ביתן, תשמ"ה 1985, עמ' 216.
| --- | --- |
בקרת זהויות :  NLI: 987007310787705171  BnF: cb13525818b (data)  CANTIC: a19928300  CiNii: DA03075480  GND: 1136729836  ISNI: 0000 0000 6653 4620  LCCN: n85282592  NSK: 000023614  NTA: 202639010  SUDOC: 050350420  VIAF: 7547469   WorldCat (עם VIAF): 7547469
גשר אלכסנדר המילטון

| --- | --- |

גשר אלכסנדר המילטון (מאחוריו נראית הקשת של גשר וושינגטון, הגבוה ממנו)
 מידע כללי
 סוג:  גשר קשת תחתית, גשר 
 שימוש:  חציית נהר הארלם לכלי רכב, ממזרח וממערב.
 על שם:  אלכסנדר המילטון 
 מיקום:  ניו יורק, ניו יורק (מדינה)
 מדינה:  ארצות הברית 
 הקמה ובנייה
 תקופת הבנייה:  1959 – 15 ינואר 1963 (כ־4 שנים)
 תאריך פתיחה רשמי:  15 בינואר 1963 
 חומרי בנייה:  פלדה 
 עלות:  21,000,000 דולר + 400,000,000 דולר שיפוץ (2009–2014)
 מידות
 אורך:  723.9 מטר
 רוחב:  29.26 מטר
 גובה:  31 מטר
 מידע טכני
 נתיבים:  8 למכוניות
 קואורדינטות:  40.8456°N 73.9287°W
 he
 
גשר אלכסנדר המילטון (באנגלית: Alexander Hamilton Bridge) הוא גשר קשתות פלדה בעל שמונה נתיבים המוביל תנועה מעל נהר הארלם בין הרבעים של מנהטן והברונקס בניו יורק. הגשר מחבר את הכביש המהיר הבין מדינתי 95(אנ') בקטע של שכונת וושינגטון הייטס במנהטן עם הכביש המהיר "חוצה ברונקס"(אנ') כחלק מהכביש המהיר 95 ו-U.S. 1(אנ').
הגשר נפתח לתנועה ב-15 בינואר 1963, באותו יום שבו הושלם הכביש המהיר קרוס-ברונקס. מחלקת התחבורה של ניו יורק, המפעילה ומתחזקת את הגשר, דיווחה על נפח תנועה יומי ממוצע (ADT) לשנת 2011 בשני הכיוונים של 182,174, לאחר שהגיע לשיא ADT של 192,848 ב-1990.
עיצוב

האורך הכולל של הגשר, כולל הגישות, הוא 723.9 מ' ורוחב הנתיבים 29.26 מ'. הנתיבים העיקריים המקבילים שלו הם באורך 169 מטר, ומספקים 31 מ' של מרווח אנכי מעל נהר הארלם (במרכז הגשר למעבר ספינות) ו-112 מ' של מרווח אופקי.
תכנון הגשר כלל קבוצה של רמפות מתפתלות הידועה רשמית כ"מחלף הייברידג'" לחיבור אל הכביש המהיר מייג'ור דיגן(אנ') (הושלם ב-1964) וממנו, ורמפת ויאדוקט המתחברת לכביש הארלם ריבר(אנ'), שניהם מעל 30 מ' מתחת למפלס הגשר, וגישה לשדרת אמסטרדם.
היסטוריה

לאחר השלמת גשר ג'ורג' וושינגטון, המחבר את מנהטן וניו ג'רזי ב-1931 היו כלי רכב שנסעו בין ניו ג'רזי לברונקס נוסעים מעל גשר וושינגטון(אנ'), שחוצה את נהר הארלם ממש צפונית לגשר אלכסנדר המילטון הנוכחי. גשר אלכסנדר המילטון תוכנן באמצע שנות ה-50 כדי לחבר את הכבישים המהירים טרנס-מנהטן ו-חוצה ברונקס (המוזכרים לעיל), ולהכיל את התנועה הנוספת הנובעת מהוספת המפלס התחתון בעל שישה נתיבים לגשר ג'ורג' וושינגטון. עם הייעוד הבין-מדינתי, 90% מעלות הבנייה של 21 מיליון דולר בערכים דאז, כוסו על ידי הממשלה הפדרלית. כאמור, הגשר נפתח ב-15 בינואר 1963.
החל משנת 2009 עבר הגשר שיפוץ מלא בעלות מוערכת של 400 מיליון דולר. בעוד שהפקקים שנוצרו מהבנייה לא היו גרועים כפי שציפו גורמים מקומיים, העיכובים הנכנסים במעברי נהר ההדסון, גברו לאחר תחילת הפרויקט. ביולי 2014, הודיע המושל אנדרו קואומו כי שיפוץ הגשר הושלם.
ראו גם

הגשרים לאורך הארלם ריבר
ביאורים

↑  מכונה גם טרנס-מנהטן בתחום העיר.
↑  לצפייה במיפוי "מחלף הייברידג' והנתיבים אליו וממנו ראו כאן.
↑  לא להתבלבל בין גשר זה מעל נהר הארלם, לגשר ג'ורג' וושינגטון שמעל נהר ההדסון, ואשר מוזכר בתחילת הפיסקה כאן.
הערות שוליים

1 2  New Bridge Completes L.I.-to-Jersey Bypass (PDF). The New York Times. April 14, 1963. p. 528
↑  Janette Sadik-Khan, 2011 New York City Bridge Traffic Volumes, NYC.Gov, 2011
↑  Alexander Hamilton Bridge, Historic Bridges
1 2 3  Compact NYSDOT Highway Record Plans: Beginning 1900, New York State
1 2  Cross-City Tunnel Opens Tomorrow - Manhattan's First East-West Drive Goes Under Heights From Washington Bridge (PDF). The New York Times. June 26, 1940. p. 25
↑  Schweber Nate, Bracing for Big Traffic Jam That Didn’t Come on Day 1, The New York Times, July 15, 2012
↑  Erik Wander, GWB Traffic Getting Worse, Analysis Shows, Patch - Teaneck, NJ, Jul 30, 2012
↑  Governor Cuomo Announces Completion of Alexander Hamilton Bridge Rehabilitation, WayBack Machine, JULY 28, 2014
מבט אל גשרי המילטון ו-וושינגטון מדרום (גשר וושינגטון גבוה יותר, ונראה ברקע).
שני זמיר

| --- | --- |
אין תמונה חופשית
 לידה:  29 ביולי 1986 (בת 38) ישראל
 מוקד פעילות:  ישראל
 תקופת הפעילות:  מ-1998
 מקום לימודים:  תיכון ויצו הדס"ים בית הספר רימון
 כלי נגינה:  פסנתר
 
שני זמיר (נולדה ב-29 ביולי 1986) היא זמרת-יוצרת ופסנתרנית ישראלית.
ביוגרפיה

זמיר נולדה ב-29 ביולי 1986 וגדלה בישראל. בגיל 8 החלה לנגן מוזיקה קלאסית בפסנתר.
ב-1998 השתתפה בפסטיגל.
ב-1999 זכתה בתוכנית בראבו ששודרה בערוץ 2.
מאוחר יותר סיימה כבוגרת המגמה למוזיקה בתיכון ויצו הדס"ים. למדה שירה קלאסית-אופרה במשך שלוש שנים אצל המלחינה והמוזיקאית אלה שריף. ובגיל 16 הופיעה כסולנית של התזמורת הקאמרית הישראלית.
בגיל 17 הוציאה את הסינגל הראשון לרדיו, "ארץ החלומות" שכתבה חנה גולדברג והלחין יוני רועה, ב-2005 התמודד על שיר השנה במצעד הפזמונים של רשת ג' לשנת 2005. בהמשך הוציאה סינגלים נוספים לרדיו, "תני לי יין אהובה" שכתב יורם טהר-לב והלחין יוני רועה, "קרובה אלייך" שכתב והלחין יוני רועה ו"שלום זה גם להתראות" שכתבה נורית בת-שחר צפריר והלחין יוני רועה.
ב-2009 סיימה את לימודיה כבוגרת בית הספר רימון.
ב-2013 השתתפה בתחרות קדם-אירוויזיון 2013 עם השיר "Forever" אותו כתבה והלחינה. השיר עבר את חצי-הגמר והגיע לגמר וזכה במקום הראשון בבחירת הקהל. במאי 2013 ייצגה את ישראל בפסטיבל שירים בינלאומי, שנערך ברומניה והגיעה למקום השלישי.
דיסקוגרפיה > סינגלים

2004: "ארץ החלומות"
2004: "תני לי יין אהובה"
הערות שוליים

↑  אסף נבו, ‏שני זמיר: "ניצחתי את מורן מזור לפי בחירת הקהל, הגיע לי לנסוע לאירוויזיון", באתר ‏מאקו‏, 21 במרץ 2013
ערך זה הוא קצרמרבנושא מוזיקאים ישראלים. אתם מוזמנים לתרום לוויקיפדיה ו.
האריה, המכשפה וארון הבגדים

ערך זה עוסק בספר מאת קלייב סטייפלס לואיס. אם התכוונתם לסרט בשם זה, ראו .
| --- | --- |

 מידע כללי
 מאת:  קלייב סטייפלס לואיס
 שפת המקור:  אנגלית בריטית 
 סוגה:  ילדים
 נושא:  ממלכת נרניה 
 מקום התרחשות:  אנגליה, ממלכת נרניה 
 הוצאה
 הוצאה:  Geoffrey Bles
 תאריך הוצאה:  1950 
 הוצאה בעברית
 הוצאה:  מחברות לספרות  זמורה ביתן (מהדורה מחודשת)
 תאריך:  1961, 2005 (מהדורה מחודשת)
 תרגום:  נורית גולן
 מספר עמודים:  166
 סדרה
 סדרת ספרים:  סיפורי ממלכת נרניה
 הספר הבא:  הנסיך כספיאן, הסוס ונערו 
 קישורים חיצוניים
 הספרייה הלאומית:  003958426
 
האריה, המכשפה וארון הבגדים הוא ספר ילדים, הראשון שנכתב בסדרת הספרים "דברי ימי נרניה", מאת הסופר קלייב סטייפלס לואיס. הספר, המשתייך לסוגת הפנטזיה, נכתב בשנת 1950. מבחינה כרונולוגית, הספר משתבץ שני בסדרה, לאחר "אחיינו של הקוסם". זהו הספר המפורסם ביותר בסדרה.
הספר תורגם לעברית לראשונה בשנת 1961 על ידי שושנה וידל בהוצאת "מחברות לספרות", ולאחר מכן תורגם על ידי נורית גולן בהוצאת "זמורה-ביתן" (ספרי מרגנית). הספר מעוטר באיורים המקוריים מאת פולין ביינס. חלק מספרי הסדרה יצאו במהדורה מנוקדת.
הספר עובד לטלוויזיה, לרדיו, לקולנוע והומחז. בשנת 2005 יצא לאקרנים בהפקת חברת וולט דיסני סרט על פי הספר, בתיאום עם נושא הספר.